

 LĒMUMS

Ādažos, Ādažu novadā

2024. gada 25. jūlijā **Nr.** **268**

**Par speciālo izglītības programmu īstenošanu Kadagas pirmsskolas izglītības iestādē “Mežavēji”**

Ādažu novada pašvaldības dome 2024. gada 25. jūlijā veica grozījumus pašvaldības 2021. gada 9. augusta nolikumā Nr. 4 “Kadagas pirmsskolas izglītības iestādes “Mežavēji” (turpmāk – KPII) nolikums” (turpmāk – Nolikums), nosakot iestādei pienākumu nodrošināt speciālo izglītības programmu izglītojamajiem ar valodas traucējumiem (programmas kods – 01015511)

Ministru kabineta 2023. gada 2. maija noteikumu Nr. 213 “Izglītības kvalitātes valsts dienesta maksas pakalpojumu cenrādis” pielikuma 1. apakšpunktā noteikts, ka vienas izglītības programmas licencēšanas cena ir 597,17 *euro* (pievienotās vērtības nodoklis netiek piemērots). Iestādes budžetā minētā summa ir paredzēta.

KPII ir jāizstrādā speciālā pamatizglītības programma izglītojamajiem ar valodas traucējumiem (0101 55 11) un jāveic citas piekritīgas formalitātes tās ieviešanai darbībā.

Iecere atbilst Ādažu novada Attīstības programmas (2021.-2027.) vidējā termiņa prioritātei: “VTP8: Pieejama un daudzpusīga izglītība“ rīcības virziens “RV8.1: Vispārējās izglītības sistēmas attīstība” uzdevuma “U8.1.2: Nodrošināt pirmsskolas izglītības pakalpojumus visiem novada bērniem no 1,5 gadu vecuma” iznākuma rezultatīvais rādītājs “Tiek nodrošināta iekļaujošas pirmsskolas izglītības pieejamība”.

Iecere atbilst arī Ādažu novada izglītības ekosistēmas attīstības stratēģijas 2023.-2027. gadam vidējā termiņa mērķa “Vienlīdzība un iekļaušana” rīcības virzienam RV–6 “Iekļaujoša un pieejama izglītība novadā”*.*

Pamatojoties uz Pašvaldību likuma 4. panta pirmās daļas 4. punktu, Izglītības likuma 17. panta pirmo daļu un 29. panta pirmo punktu, kā arī Izglītības, kultūras, sporta un sociālās komitejas 01.07.2024. atzinumu, Ādažu novada pašvaldības dome

**NOLEMJ:**

1. Kadagas pirmsskolas izglītības iestādes “Mežavēji” vadītājai organizēt speciālās izglītības programmas izglītojamajiem ar valodas traucējumiem (programmas kods – 01015511) izstrādi un licencēšanu, kā arī nodrošināt tās īstenošanu no 2024. gada 1. septembra.
2. Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU